Kostol svätého Michala archanjela (Karlova Ves)

Kostol svätého Michala archanjela je rímskokatolícky kostol v Bratislave, mestskej časti Karlova Ves. Na sklonku 18. storočia bola v Karlovej Vsi postavená neskorobaroková murovaná kaplnka sv. Jána Nepomuckého. Išlo o malý jednoloďový sakrálny priestor s polkruhovou apsidou. Na priečelí kaplnky boli plastiky sv. Petra a sv. Pavla. Kaplnka mala vstavanú drevenú vežičku. Pri kaplnke bol umiestnený aj obecný cintorín. V roku 1935 kaplnku Jána Nepomuckého rozšírili, zmodernizovali a zasvätili sv. Michalovi archanjelovi. Jednoloďový kostolík má polkruhovú apsidu, zaklenutú konchou, ktorá je postavená na rímse a na pilastroch so štylizovanými hlavicami. Pôvodná loď kaplnky i prístavba novej priestrannejšej lode majú oceľovobetonový plochý strop. Na západnej strane je vstavaná vežička s ihlancovou strechou. Patrí pod karloveskú farnosť minoritov - menších bratov konventuálov. Má kapacitu okolo 100 osôb. Galéria Pozri aj Kostol svätého Františka z Assisi (Karlova Ves) Iné projekty Commons ponúka multimediálne súbory na tému Kostol svätého Michala archanjela (Karlova Ves) Externé odkazy Svmichal.sk Archivované 2014-01-09 na Wayback Machine Model Kostola Archivované 2014-01-12 na Wayback Machine